Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 354/12/4403	Nitra, 16.4.2015
EEČ : 2-32-61-2015

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 10.04.2010 uzatvoril v predajni ASKO NÁBYTOK s. r. o., Bratislavská 5, Nitra so spoločnosťou Home Credit Slovakia a. s. úverovú zmluvu č. 4004020998, predmetom ktorej bola kúpa nábytku v hodnote 478,79 €, pričom pri uzatvorení zmluvy nepravdivo uviedol, že pracuje v spoločnosti XXXXX, Továrnická 12914, XXXXX s čistým mesačným príjmom 600 €, následne za prevzatý tovar zaplatil v hotovosti 47,87 € a zvyšnú časť sa zaviazal splatiť v mesačných splátkach po 47,65 €, z ktorých neuhradil ani jednu, čím týmto konaním uviedol poškodenú spoločnosť Home Credit Slovakia a. s., Teplická 147, XXXXX do omylu a spôsobil jej škodu vo výške 562,26 € ku dňu podania trestného oznámenia

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
             Vyšetrovateľ Okresného riaditeľstva PZ Nitra, odboru kriminálnej polície Nitra uznesením  sp. zn. ORP-758/OEK-NR-2012 zo dňa 07.06.2012 začal v zmysle § 199 odsek l Trestného poriadku trestné stíhanie a dňa 14.06.2012 podľa § 206 odsek 1 Trestného poriadku uznesením       sp. zn. ORP-758/OEK-NR-2012 vzniesol obvinenie XXXXX za prečin úverového podvodu podľa § 222 odsek 1 Trestného zákona uvedený vo výrokovej časti tohto uznesenia.

	Z doposiaľ vykonaného vyšetrovania, najmä z výpovedí zástupcu poškodeného XXXXX, svedkyne XXXXX v spojení s listinnými dôkazmi -vyčíslenie škody, výpis z obchodného registra, úverová zmluva, s prílohami, oznámenie Sociálnej poisťovne, oznámenie zamestnávateľa XXXXX -Diamond call, úradný záznam z preverovania, podklady k majetkovým pomerom XXXXX, vyplýva , že skutok sa stal, možno ho subsumovať pod skutkovú podstatu stíhaného prečinu úverového podvodu podvodu v zmysle § 222 odsek 1 Trestného zákona a spáchal ho obvinený XXXXX.

V priebehu skráteného vyšetrovania bolo policajným orgánom zistené, že obvinený XXXXX, nar. XXXXX,  trvale bytom XXXXX, zomrel dňa 09.01.2015, pričom uvedené vyplýva z úmrtného listu Matričného úradu Veverská Bitýšika, Česká republika zo dňa 10.02.2015, ktorý je súčasťou vyšetrovacieho spisu.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Pretože obvinený XXXXX dňa 09.01.2015 zomrel, bolo potrebné trestné stíhanie v zmysle § 215 odsek 1 písmeno d) Trestného poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Karin Martha Kolenčíková
prokurátorka